Інтарэс да ідэі аднаўлення індзейскай дзяржаўнасці ўзнік у 1990-х у атмасферы святкавання 500-й гадавіны адкрыцця Амерыкі. На той момант ужо ніхто не аспрэчваў той факт, што еўрапейцы банальна знішчылі індзейскую цывілізацыю. Дзякуючы латэнтнай настальгіі па мінуламу ў грамадскую дыскусію вярнуліся імёны некаторых напалову забытых мысляроў мінулага стагоддзя, якія не толькі казалі пра знішчаныя дзяржавы індзейцаў, аднак і патрабавалі іх рэстаўрацыі.